《题韩左军马图》
宋代·钱选

韩公胸次有神奇，写得天闲八尺驹。
曾为岐王天上赐，不随都护雪中驱。
霜蹄奋迅追飞电，凤首昂藏似渴乌。
春草青青华山曲，三边今日已无虞。

作者简介：宋元间湖州吴兴人，字舜举，号玉潭，又号巽峰、霅川翁、清臞老人。幼有文名。宋景定间乡贡进士。入元不仕。工书，善画人物花木。尤善作折枝，其得意者，自赋诗题之。